২০১২ সালের লন্ডন অলিম্পিক্সে ব্রোঞ্জ জিতেছিলেন যোগেশ্বর দত্ত। কুস্তিতে ৬০ কেজি বিভাগে সেইবার রূপো পেয়েছিলেন চারবারের বিশ্ব চ্যাম্পিয়ন কুদুকভ। তবে রিও গেমসের আগে যখন ডোপ কেলেঙ্কারি নিয়ে বিশ্বজুড়ে তোলপাড়, তখন কুদুকভের রক্তের নমুনা দ্বিতীয়বার পরীক্ষা করে ওয়াডা। সেই রিপোর্টে দেখা যায় নিষিদ্ধ ড্রাগ নিয়েছিলেন কুদুকভ। এর ফলে আন্তর্জাতিক কুস্তি সংস্থা কিছুদিন আগেই বাতিল করে তাঁর লন্ডন অলিম্পিক্সে প্রাপ্ত পদকটি এবং সেটির বর্তমান মালিক হন যোগেশ্বর দত্ত। সরকারি নিয়ম অনুযায়ী, কোনও অ্যাথলিটের রক্তের নমুনা দশ বছর পর্যন্ত সংরক্ষণ করা যায়। সেই নিয়ম মেনেই দ্বিতীয়বার পরীক্ষা করেছিল ওয়াডা।
আরও পড়ুন
রিও-তে হার। তবু লন্ডনের ব্রোঞ্জের বদলে রূপো জিতলেন যোগেশ্বর
নিরাশ করলেন যোগেশ্বর। শেষমেষ ক’টি পদক এল ভারতের ?

রূপো পাওয়ার পর প্রথমেই তা দেশবাসীকে উৎসর্গ করেছিলেন যোগেশ্বর। কিন্তু গতকাল তিনি জানিয়েছেন, যার থেকে রূপো নিয়ে তাকে দেওয়া হয়েছে, তাঁর কাছেই ফিরিয়ে দিতে চান। মাত্র সাতাশ বছর বয়সে কুদুকভ একটি গাড়ি দুর্ঘটনায় মারা যান ২০১৩ সালে। সম্ভবত প্রয়াত কুস্তিগীরের প্রতি সম্মান জানাতেই এই সিদ্ধান্ত তিনি নিয়েছেন বলে মনে করা হচ্ছে।